Trondheim 9. mars 2017

**Protokoll kretsstyremøte nr 10 2016-2018**

Tilstede: Terje Roel, May Romundstad, Bjørn Åge Berntsen, Rune Hagen, Olav Noteng, Ståle Vaag(sak 50 c og 53) Torhild Aarbergsbotten(sak 50 c og 53)

Forfall: Maria Bergsrønning Tanemsmo og Christine Dahl

Adm: Eva Olsen, Anders Hoff, Kjell Bjarne Helland, Maj Elin Svendahl(sak 50 c og 53), Robert Olsvik(sak 50 c og 53), Per Einar Johannessen(sak 50 c og 53)

Sted: Scandic Hell - Stjørdal

Tid: Fredag, 3. mars 2017

**Saksliste kretsstyremøte nr. 10 2016-2018**

Sak 49/16-18 Protokoller

Sak 50/16-18 Referat og orienteringssaker

Sak 51/16-18 Årsregnskap 2016

Sak 52/16-18 Samspillsavtaler i forbindelse med styrearbeid Sør-Trøndelag Idrettskrets

Sak 53/16-18 Resultat Idrettens styringsbarometer – Sør-Trøndelag Idrettskrets

**Kommentar til innkallingen:**

Ingen

**Kommentar til sakslista:**

Ingen

**Sør-Trøndelag idrettskrets**

Terje Roel

Møteleder

# Sak 49/16-18 Protokoller

**Saksvedlegg**

1. Protokoll KS møte nr. 8 2016-2018 datert 18. januar 2017
2. Protokoll ekstraordinært KS møte - møte nr 9 2016-2018 datert 15. februar 2017(gjennomført på e-post)

**Organisasjonssjefens innstilling til vedtak**

Protokollene godkjennes

**Vedtak:**

**Som innstilling – vedtaket var enstemmig.**

# Sak 50/16-18 Referat og orienteringssaker

1. Status utredning NTIK og STIK
2. Neste styremøte
3. Felles ansatte- og styresamling Nord- og Sør- Trøndelag Idrettskrets

 **Organisasjonssjefens innstilling til vedtak:**

Referat- og orienteringssaker tatt til etterretning

**Vedtak:**

**Referatsakene tatt til etterretning.**

**a)Samspillsmøte nr 6 er gjennomført.**

**Norges Idrettsforbund v/Kristin Kloster Aasen(1. visepresident Idrettsstyret), Ass generalsekretær Øystein Dale og Henriette Hillestad Thune(NIF juridisk) inviterte også til møte(27. februar 2017). Møtets formål var fra NIF’s side å orientere om forventninger til fremdrift, innhold i prosessen og tilby idrettskretsene bistand på gitt avklaringer.**

**1. mars 2017 ble det gjennomført møte med etablerte arbeidsgruppe fra idrettsråd og idrettslag i begge fylkene. Målet var avstemme forventningsavklaringer til den nye idrettskretsen.**

**b)Neste styremøte er mandag 20. mars 2017 kl 17.00-20.00. Møtet gjennomføres i Idrettens Hus/Trondheim.**

**c)3. og 4. mars 2017 ble det gjennomført ansatte- og styresamling for begge idrettskretsene. Ulike typer for gruppearbeid, samspillsaktiviteter ble gjennomført. På lørdag var det leid inn en ekstern prosessleder – Petter Hoff.**

# Sak 51/16-18 Årsregnskap 2016

**Saksvedlegg**

a)Resultatregnskap og balanse

b)Noter

c)Årsberetning

d)Fullstendighetserklæring

**Saksfremlegg**

Årsregnskap for 2016 med noter legges frem for behandling i Kretsstyret. Det vil bli en gjennomgang av regnskapet i møtet.

**Organisasjonssjefens innstilling til vedtak:**

Årsregnskap for 2016 godkjennes

**Vedtak:**

**Årsregnskap for 2016 godkjennes. Vedtaket var enstemmig.**

# Sak 52/16-18 Samspillsavtaler i forbindelse med styrearbeid Sør-Trøndelag Idrettskrets

**Saksvedlegg**

Ingen

**Saksfremlegg**

Denne saken ble ikke ferdig behandlet i forrige styremøte. Denne hadde der sak nr 47/16-18.

Saken videreføres derfor i dette styremøte.

Styret i Sør-Trøndelag Idrettskrets(STIK) velges på Idrettskretstinget. Alle medlemmer tilknyttet organisasjonsleddet STIK kan foreslå kandidater. Deretter er det valgkomiteen som legger frem forslag til nytt styre for Idrettskretstinget.

Styrets ansvar er nærmere beskrevet i NIF’s lov §5.11 og §5.2.

Det er saker som kan komme for behandling hvor ulike interesser vil måtte hensyntas.

Det kan i enkelte tilfeller oppfattes vanskelig.

Det legges derfor opp til en prosessdiskusjon som ledes av Anders Hoff hvor overskriftene vil være:

* Hva og hvordan forholder vi oss til beslutninger som blir tatt?
* Hva når styrets beslutning er på kollisjonskurs med egne oppfatninger, verdier og integritet?
* Hvilken rolle har vi i styret?
* Hvem er vi lojale mot?
* Partipolitikk versus idrettspolitikk skaper det grensekonflikter? Og vil vi eventuelt ha det sånn?

Det presiseres at dette skal være en generell diskusjon basert på problemstillinger som kan oppstå i også fremtidige saker. Erfaringene fra behandlingen av saken rundt Trondheim Spektrum har vist at det vil kunne være behov for en oppklarende og generell diskusjon rundt hvordan man jobber med denne type problemstillinger.

**Organisasjonssjefens innstilling til vedtak**

Det foreligger ikke noe forslag til vedtak.

**Vedtak:**

**De innspill og kommentarer som er fremkommet under behandlingen av denne saken, presenteres det nye styret ved tiltredelsestidspunkt for den sammenslåtte idrettskretsen.**

# Sak 53/16-18 Resultat Idrettens styringsbarometer – Sør-Trøndelag Idrettskrets

**Saksvedlegg**

a)Brev av 22. september 2016(Idrettens styringsbarometer)

b)Resultat Idrettens styringsbarometer – Sør-Trøndelag Idrettskrets

**Saksfremlegg**

Idrettens styringsbarometer er en undersøkelse som gir styret og administrasjonen i alle særforbund og idrettskretser en mulighet til å vurdere sitt eget arbeid og gi en tilbakemelding om sin relasjon til NIF.

Spørsmålene i undersøkelsen dreide seg om:

* Styrets vurdering av sitt eget og administrasjonens arbeid
* Administrasjonens vurdering av sitt eget og styrets arbeid
* Hvordan man vurderer relasjon til og nytte av NIF sentralt

Tilbudet om å delta i undersøkelsen ble gitt alle idrettskretser og særforbund.

**Organisasjonssjefens innstilling til vedtak**

Styret tar resultatene

i undersøkelsen til etterretning og til bruk i det videre arbeide.

**Vedtak:**

**Som innstilling. Enstemmig vedtatt.**